# Arvoteoria

### Wikipedia

Arvoteoria (arvo-oppi, arvofilosofia, aksiologia) on filosofian osa-alue, joka tutkii arvoja.

Ongelmana on ensinnäkin määritellä arvo eli vastata kysymykseen, mitä arvot ovat.

Arvoteorian keskeisenä suurena kysymyksenä on, ovatko arvot subjektiivisia vai objektiivisia. Subjektiivisen arvoteorian mukaan arvot ovat vain arvottajien päässä olevia mielipiteitä, eikä arvoja koskevia kiistoja voida samalla tavalla objektiivisiin seikkoihin viitaten ratkaista, kuin esimerkiksi kiistaa siitä, kiertääkö maa aurinkoa vai toisin päin. Näin ollen kiistat perimmäisistä eettisistä periaatteista olisivat luonteeltaan samanlaisia kuin kiistat vaikkapa eri jäätelölaatujen paremmuudesta - eli makuasioita, joiden ratkaisemiselle ei ole kriteeriä.

Arvo-objektivismin mukaan taas arvot ovat objektiivisesti olemassa siten kuin metsän kivet ja kannotkin. Arvo-objektivismin ongelmana on, että on osoittautunut hankalaksi kuvata, millä tavoin arvot ovat viime kädessä olemassa muuten kuin jonkinlaisina mielipiteinä tai tuntemuksina ihmisten ajatuksissa. Ehkä uskonnollisessa maailmankuvassa voidaan ajatella, että Jumala on luonut tietyt oikeat arvot osaksi maailmaa. Toisaalta uskonnonkin puitteissa voi olla mahdollista sanoa, että Jumalan kannattamat arvot ovat "vain" Jumalan mielipiteitä. Arvo-objektivismia hyvin lähellä ja osin samaa asiaa tarkoittava näkemys on eettinen objektivismi, jolla viitataan laajemmin eettisten väittämien objektiivisuuteen.

Vastakkainen oppi arvo-objektivismille on moraalirelativismi.

## [muokkaa] Kirjallisuutta

- Häyry, Heta & Matti Häyry (1997). Hyvä, kaunis, tosi – arvojen filosofiaa. Helsinki: Yliopistopaino. ISBN 951-570-357-3

| Tämä filosofiaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/v/Arvoteoria.html

Luokat: Filosofiatyngät | Etiikka

##### Views

- Artikkeli
- Keskustelu
- Nykyinen versio

##### Etsi